ສະພາ​ແຫ່ງ​ຊາດ​ລາວ ​​ລົງມະຕິ​ເຫັນດີ ໃຫ້ລາວເຂົ້າ ​​ເປັນ​ສະມາຊິກ​ຂອງ​ WTO
ສະພາ​ແຫ່ງ​ຊາດ​ລາວ​​ຮັບຜ່ານມະຕິ ​ຕົກລົງ​ເຫັນດີໃຫ້ລາວເຂົ້າ​​ເປັນ​ສະມາຊິກ​​ ອົງການ​ການ​ຄ້າ​ໂລກ ແລະ​ເຊື່ອ​ວ່າ ການເປັນສະມາຊິກດັ່ງກ່າວ ຈະມີຜົນດີຫລາຍ.
ສະມາຊິກສະພາແຫ່ງຊາດລາວໃຫ້ສັດຕະຍາບັນຕໍ່ມະຕິຕົກລົງ ໃນການເຂົ້າເປັນສະມາ ຊິກຂອງອົງການການຄ້າໂລກຂອງລາວ ໃນຂະນະທີ່ລັດຖະມົນຕີທີ່ກ່ຽວຂ້ອງ ກໍເຊື່ອໝັ້ນວ່າລາວຈະໄດ້ຮັບ ຜົນດີຈາກມະຕິດັ່ງກ່າວນີ້ ສະມາຊິກສະພາແຫ່ງຊາດລາວໄດ້ລົງມະຕິຢ່າງເປັນເອກກະສັນ ເພື່ອໃຫ້ສັດຕະຍາບັນຕໍ່ມະຕິຕົກລົງໃນການເຂົ້າໄປເປັນສະມາ ຊິກຂອງອົງການການຄ້າໂລກ WTO ຢ່າງເປັນທາງການຂອງ ສປປ ລາວ ໂດຍມະຕິຕົກລົງດັ່ງກ່າວນີ້ໄດ້ມີຂຶ້ນ ໃນໂອກາດ ກອງປະຊຸມສະໄໝສາມັນຄັ້ງທີ 4 ຂອງສະພາແຫ່ງຊາດລາວ ຊຸດທີ 7 ທີ່ໄດ້ເລີ່ມການປະຊຸມນັບແຕ່ວັນທີ່ 5 ທັນວາເປັນຕົ້ນ ມາ ແລະການປະຊຸມກໍຍັງຈະດໍາເນີນຕໍ່ໄປຈົນເຖິງວັນທີ 19 ທັນວາສົກນີ້ ໂດຍໃນຊ່ວງກ່ອນໜ້າທີ່ຈະມີການລົງມະຕິດັ່ງກ່າວ ທ່ານທອງລຸນ ສີສຸລິດ ຮອງນາຍົກ ລັດຖະມົນຕີ ແລະລັດຖະມົນຕີວ່າການຕ່າງປະເທດ ໃນຖານະຫົວໜ້າຄະນະຜູ້ແທນຂອງລັດຖະບານລາວທີ່ເຂົ້າຮ່ວມກອງປະຊຸມປະຈໍາປີ 2012 ຂອງ WTO ຢູ່ນະຄອນຫຼວງເຈນີວາ ປະເທດສວິດເຊີແລັນດ໌ ທີ່ໄດ້ມີການລົງມະຕິຮັບຮອງໃຫ້ ສປປ ລາວເຂົ້າໄປເປັນສະ ມາຊິກຂອງ WTO ຢ່າງເປັນທາງການເມື່ອວັນທີ 26 ຕຸລາ ທີ່ຜ່ານມານັ້ນ ກໍໄດ້ຖະແຫຼງ ຢືນຢັນຕໍກອງປະຊຸມສະພາແຫ່ງຊາດລາວໃນຄັ້ງນີ້ວ່າ ລາວຈະໄດ້ຮັບຜົນປະໂຫຍດເປັນຢ່າງດີຈາກການທີ່ໄດ້ເຂົ້າໄປເປັນສະມາ ຊິກຂອງ WTO ດັ່ງທີ່ທ່ານໄດ້ຖະແຫຼງຊີ້ແຈງວ່າ: ພ້ອມກັນນີ້ ທ່ານທອງລຸນ ຍັງເນັ້ນຢໍ້າດ້ວຍວ່າລັດຖະບານລາວຈະສຸມທຸກຄວາມອາດສາ ມາດເຂົ້າໃນການປະຕິບັດຕາມບັນດາກົດລະບຽບແລະຂໍ້ກໍານົດຕ່າງໆຂອງ WTO ຢ່າງຄົບຖ້ວນ ໂດຍສະເພາະແມ່ນການປະຕິບັດຕາມຫຼັກການຄ້າເສລີ ແລະການແກ້ໄຂບັນດາຂໍ້ຂັດແຍ້ງຕ່າງໆທາງການຄ້າດ້ວຍການເຈລະຈາກ ໂດຍ ຄໍານຶງເຖິງຜົນປະໂຫຍດຢ່າງຍຸຕິທໍາລະຫວ່າງປະເທດສະມາຊິກຂອງ WTO ດ້ວຍກັນ ພາຍໃຕ້ຫຼັກການຄ້າເສລີຂອງ WTO ນັ້ນ ທາງການລາວໄດ້ຕົກລົງທີ່ຈະປັບລົດອາກອນການຄ້າໃຫ້ຢູ່ໃນອັດຕາສະເລ່ຍບໍ່ເກີນ 18 8% ສໍາລັບສິນຄ້າປະເພດເຄື່ອງໃຊ້ສອຍຕ່າງໆ ແລະສິນຄ້າປະເພດທີ່ເປັນຜົນຜະລິດຈາກການກະເສດ ກໍຈະຈັດເກັບອາກອນການຄ້າໃນອັດຕາສະເລ່ຍບໍ່ເກີນ 19 3% ສ່ວນນອກນັ້ນຈະ ຈັດເກັບໃນອັດຕາບໍ່ເກີນ 18 7% ແລະພ້ອມກັນນັ້ນ ທາງການລາວກໍຍັງຈະຕ້ອງ ເປີດຕະຫຼາດໃນພາກບໍລິການອີກດ້ວຍ ທັ້ງນີ້ໂດຍລັດຖະບານລາວກໍໄດ້ສັນຍາກັບ WTO ໄວ້ວ່າຈະເປີດຕະຫຼາດໃນພາກບໍລິການໃນລາວບໍ່ໜ້ອຍກວ່າ 10 ພາກ ສ່ວນ ແລະ 79 ກິດຈະການທີ່ກ່ຽວຂ້ອງກັບທຸລະກິດໃນພາກບໍລິການນໍາອີກ ຊຶ່ງດ້ວຍການປັບລົດອາກອນການຄ້າແລະການເປີດຕະຫຼາດໃນພາກບໍລິການພາຍໃນປະເທດດັ່ງກ່າວນີ້ ກໍເຮັດໃຫ້ຫຼາຍຝ່າຍຢ້ານກົວວ່າຈະສົ່ງຜົນກະທົບຕໍ່ລາຍຮັບເຂົ້າງົບປະ ມານຂອງລັດຖະບານລາວໂດຍກົງ ຫາກແຕ່ທາງດ້ານສະພາຫໍການຄ້າແລະອຸດສາຫະກໍາແຫ່ງຊາດລາວນັ້ນ ກໍຍັງເຊື່ອໝັ້ນວ່າລາວຈະໄດ້ຮັບຜົນ ປະໂຫຍດຫຼາຍກວ່າຜົນກະທົບຈາກການເຂົ້າໄປເປັນສະມາຊິກຂອງ WTO ດັ່ງກ່າວ ກ່ອນໜ້ານີ້ ທ່ານນາງ Karen Stewart ເອກອັກຄະລັດຖະທູດສະຫະລັດອະເມຣິກາປະຈໍາລາວ ກໍສະແດງຄວາມເຊື່ອໝັ້ນວ່າທາງການລາວຈະສາມາດປະ ຕິບັດຕາມບັນດາຂໍ້ຕົກລົງແລະລະບຽບຕ່າງໆຂອງ WTO ໄດ້ເປັນຢ່າງດີ ສ່ວນອົງການເພື່ອການພັດທະນາສາກົນຂອງສະຫະລັດ ຫຼື USAID ນັ້ນກໍໄດ້ໃຫ້ ການຊ່ວຍເຫຼືອລາວໃນການສ້າງຄວາມເຂົ້າໃຈໃຫ້ກັບບັນດາເຈົ້າໜ້າທີ່ຂອງລັດຖະ ບານແລະປະຊາຊົນ ກ່ຽວກັບຜົນກະທົບທັງດ້ານບວກແລະດ້ານລົບທີ່ຈະເກີດຂຶ້ນຈາກການທີ່ລາວໄດ້ເຂົ້າໄປເປັນສະມາຊິກຂອງ WTO ແລະໃນການຕຽມພ້ອມບຸກ ຄະລາກອນດ້ານກົດ ໝາຍ ແລະສານຍຸຕິທໍາ ເພື່ອຮັບມືກັບບັນດາຂໍ້ຂັດແຍ້ງຕ່າງໆ ທີ່ອາດຈະເກີດຂຶ້ນພາຍຫຼັງ ທີ່ລາວໄດ້ເຂົ້າໄປເປັນສະມາຊິກຂອງ WTO ແລ້ວນັ້ນ